Ludolph van Ceulen

Ludolph van Ceulen [Ludolf fan Kélen] (* 28. január 1540, Hildesheim, Nemecko† 31. december 1610, Leiden, Holandsko) bol nemecký matematik.

 Život 
Narodil sa v Hildesheime v Nemecku, ale ako mnoho ďalších Nemcov v tej dobe emigroval pred katolíckym útlakom do Holandska.

Najprv sa usadil v meste Delft, kde učil šerm a matematiku. V roku 1594 si otvoril šermiarsku školu v Leidene. V roku 1600 bol menovaný prvým profesorom matematiky na Leidenskej univerzite. V roku 1610 v Leidene zomrel.

 Výpočet čísla π 
Ludolph van Ceulen strávil značnú časť svojho života počítaním číselnej hodnoty matematickej konštanty π. Používal pri tom v podstate rovnaké metódy ako Archimedes o dvetisíc rokov skôr. V roku 1596 publikoval hodnotu čísla π s presnosťou na 20 desatinných miest vo svojej knihe Van den Circkel („O kruhu“). Neskôr výpočet spresnil na 35 desatinných miest (použil na to pravidelný mnohouholník s 1 073 741 284 stranami). 

 Dielo 
Po jeho smrti bolo „Ludolfovo číslo“ známe na 35 miest:

3,14159265358979323846264338327950288 ...,

vytesané na jeho náhrobný kameň v Leidene. Náhrobný kameň sa neskôr stratil, ale v roku 2000 bol obnovený.

Jeho knihu "De circulo & adscriptis liber" preložil po jeho smrti, v roku 1619, Holanďan Willebrord Snellius do latinčiny De circulo & adscriptis liber.

 Externé odkazy 
 Oomes, R. M. Th. E .; Tersteeg, J. J. T. M .; Top, J. "The Epitaph of Ludolph van Ceulen." Nieuw Arch. Wiskd. (5) 1 (2000), no.2. online (formát PDF)
 Biografia van Ceulen od MacTutor

 Zdroj 

Kategória:Nemeckí matematici
Kategória:Holandskí matematici
Kategória:Osobnosti z Hildesheimu